
ประกาศองค์การบริหารส่วนตำบลหัวตะพาน
เรื่อง  แจ้งเตือนและเตรียมความพร้อมการป้องกันและแก้ไขปัญหาอุทกภัย วาตภัย ดินโคลนถล่มและคลื่นลมแรง
------------------------------------------------------


จังหวัดแจ้งเตือน เรื่อง หย่อมความกดอากาศต่ำกำลังแรงบริเวณทะเลจีนใต้ตอนล่างกำลังเคลื่อนตัวทางตะวันตก และคาดว่าจะเคลื่อนตัวลงสู่อ่าวไทย ในช่วงวันที่ 24 - 26 ตุลาคม 2561 จะส่งผลกระทบต่อลักษณะอากาศของภาคใต้ฝั่งตะวันออก และอ่าวไทย โดยทำให้บริเวณจังหวัดชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา และนราธิวาส มีฝนตกหนักถึงหนักมาก อ่าวไทยตอนล่างมีคลื่นสูง 2-3 เมตร บริเวณที่มีฝนฟ้าคะนองทะเลมีคลื่นสูงมากกว่า 3 เมตร ขอให้ชาวเรือเดินเรือด้วยความระมัดระวัง และเรือเล็กควรงดออกจากฝั่ง 
ขอให้ประชาชนในพื้นที่ ระมัดระวังอันตรายที่เกิดจากฝนตกหนักถึงหนักมาก น้ำท่วมฉับพลัน น้ำป่าไหลหลาก ซึ่งจะสร้างความเสียหายให้แก่ชีวิต ทรัพย์สิน และผลิตผลทางการเกษตร ทั้งนี้แจ้งเหตุประสบภัยพิบัติได้ที่ เบอร์โทรศัพท์ 075-750057 ได้ตลอด 24 ชั่วโมง
จึงประกาศให้ทราบโดยทั่วกัน
           ประกาศ ณ วันที่  26  ตุลาคม  พุทธศักราช 2561
                                                                      อรอนงค์  หนูสุวรรณ
                       (นางสาวอรอนงค์  หนูสุวรรณ)

                 ปลัดองค์การบริหารส่วนตำบล ปฏิบัติหน้าที่
                  นายกองค์การบริหารส่วนตำบลหัวตะพาน
